
Într-o lume postmodernă în care adevăratele valori sunt nesocotite, iar nonvalorile 
promovate, părintele Radu Botiş ne propune o temă de reflecŃie tuturor celor 
implicaŃi în actul educaŃional, profesori, preoŃi şi părinŃi, accentuând în mod 
special asumarea şi promovarea valorilor creştine care Îl au în centru pe Hristos 
Domnul. Mărturia şi mărturisirea acestor valori, într-o lume secularizată şi 
secularizantă devine activă din momentul conştientizării noastre că aparŃinem 
Trupului mistic al lui Iisus Hristos ca mădulare vii. 
  Avându-L  drept model pe Hristos- ÎnvăŃătorul prin ExcelenŃă, educatorul zilelor 
noastre trebuie să-l facă pe copil să ajungă în mod liber, fără constrângeri la 
înŃelegerea adevărurilor de credinŃă şi a valorilor morale, dar mai ales a simŃi că 
trebuie să se roage din tot sufletul lui Dumnezeu, cu atât mai mult păstorul 
sufletesc care prin trimiterea sa specială, acordată de Biserică, va trebui prin cuvânt 
şi viaŃă să reaşeze pe toŃi credincioşii săi în acea părtăşie eclesială spre promovarea 
împărtăşirii sacramentale depline. 
 Provocarea interiorităŃii, credinŃa ca trăire şi meditaŃie, pedagogia iniŃierii şi 
slujirea aproapelui (liturghia fratelui), reprezintă câteva paradigme catehetice, care 
reunesc într-o formă dialogică două dinamici: una kerigmatică a credinŃei pascale 
şi una antropologică a întrupării, care de fapt conduc spre acelaşi obiectiv 
cunoaşterea lui Dumnezeu. 
                         Cuvântul ca mesaj duhovnicesc îşi îndeplineşte sensul înalt numai 
atunci când slujeşte adevăratei realităŃi, când are o putere ziditoare. Cuvântul  
zideşte din conştiinŃa răspunderii faŃă de semen, atunci când omul înŃelege 
cuvântul ca pe o realitate dialogală. Prin Cuvântul lui Dumnezeu se împlineşte o 
terapie duhovnicească. Cuvântul Scripturii are puterea renaşterii spirituale a vieŃii 
integrale, fiind instrument forte în educaŃie. 
                            Predica rostită de Hristos-Cuvântul nu este un simplu discurs 
oratoric, ci este un act solemn de comunicare şi împărtăşire a Evangheliei lui 
Dumnezeu “(I Tesaloniceni 2,2). Prin prezenŃa  Sa în actul propovăduirii, Hristos-
Domnul  intră în legătură directă cu ascultătorii Cuvântului divin, dar într-un alt 
sens decât prin Sfintele Taine. Efectul haric al Cuvântului lui Dumenzeu, 
propovăduit conduce spre Sfintele Taine precum cuvântului Apostolului Petru la 
Cincizecime. 
                            Cartea părintelui Radu Botiş, este un mesaj duhovnicesc, care 
pleacă dinlăuntrul inimii mişcate de Hristos, spre o înŃelegere profundă a 
Evangheliei întru devenirea fiinŃei umane înnoite în Hristos. 

